laion/Wikipedia-Exotic huggingface dataset:
The U.S. Albums

The U.S. Albums — ინგლისური როკ-ჯგუფ The Beatles-ის ალბომების კომპილაცია, გამოცემული 2014 წლის 21 იანვარს. მასში შეტანილია ჯგუფის ამერიკული ალბომები, გამოცემული 1964-1970 წლებში. კომპილაცია გამოიცა აშშ-ში, ჯგუფის იქ ვიზიტის, ისევე, როგორც პირველი ამერიკული ალბომის Meet the Beatles! საიუბილეოდ. კრებულში შეტანილია Capitol Records-ის მიერ აშშ-ში გამოცემული ცამეტივე ალბომი. აქედან რვა მანამდე გამოიცა The Capitol Albums, Volume 1-სა Volume 2-ში. კრებულში წარმოდგენილია ყოველი ალბომის მონო და სტერეო ვერსიები. გამონაკლისია The Beatles' Story და Hey Jude, რომლებიც მხოლოდ სტერეო გამოცემებია. ამასთან, ეს ორი ალბომი, აგრეთვე Yesterday and Today, A Hard Day's Night-ის და Revolver-ის აშშ გამოცემები ამ კრებულში პირველად არის წარმოდგენილი CD-ზე. Meet the Beatles! (1964) The Beatles' Second Album (1964) A Hard Day's Night (1964) Something New (1964) The Beatles' Story (1964) Beatles '65 (1964) The Early Beatles (1965) Beatles VI (1965) Help! (1965) Rubber Soul (1965) Yesterday and Today (1966) Revolver (1966) Hey Jude (1970) თითქმის ყველა შემთხვევაში, წყაროს სახით რემასტერინგის დროს გამოიყენებოდა EMI-ს მიერ Capitol-ისთვის მიწოდებული მასტერ-ფირები. სხვადასხვა შემთხვევაში, შეიქმნა ახალი მიქსები, რომლებიც ამ გამოცემისთვის უნიკალურია. იქ, სადაც Capitol მონოვერსიაში იყენებდა მონოდ გარდაქმნილ სტერეოს (Meet The Beatles, Help! და The Early Beatles), ახალ გამოცემაში გამოიყენება 2009 წლის მონომიქსები. იქ, სადაც Capitol იყენებდა დუოფონურ სტერეომიქსს, აქ გამოიყენება ახალი სპეციალური სტერეომიქსი. ბრიტანეთში გამოცემული Help!-ის და Rubber Soul-ის შემთხვევაში გამოიყენეს 1987 წლის სტერეომიქსი, 2009 წლის რემასტერის სახით. Long Tall Sally (მონო) I Call Your Name (მონო) I'll Cry Instead (მონო) Any Time At All (მონო) When I Get Home (მონო) And I Love Her (მონო) I'll Cry Instead (მონო) (იგივე, რაც მონოალბომში Something New) And I Love Her (მონო) (იგივე, რაც მონოალბომში Something New, აქ უფრო ნელი ტემპით ჟღერს) I'll Cry Instead (მონო) (სტერეოვერსია არ არის) I'll Be Back (მონო) She's a Woman (მონო) I Feel Fine (მონო) Michelle (მონო) The Word (სტერეო) I'm Looking Through You (სტერეო) I'm Only Sleeping (მონო) Doctor Robert (მონო) And Your Bird Can Sing (მონო) We Can Work It Out (სტერეო) Day Tripper (სტერეო) Ladies and Gentleman, The Beatles! - პრეს-რელიზი დაარქივებული 2014-03-19 საიტზე Wayback Machine. ↑ ერლეუაინი, სტივენ თომას. (21 January 2014) The U.S. Albums - The Beatles | სიმღერები, მიმოხილვები, ავტორობა, ჯილდოები. AllMusic. ციტირების თარიღი: 1 March 2014. ↑ Classic Rock, მარტი 2014 ↑ Kozinn, Allan (12 December 2013). „Beatles American Albums to Be Released in a Boxed Set“. New York Times. ციტირების თარიღი: 13 December 2013. ↑ slane. Mixes/Sources used on US Albums CDs. ციტირების თარიღი: 21 September 2016. ↑ "The Beatles – The U.S. Albums". Spanishcharts.com. Hung Medien. წაკითხვის თარიღი 29 January 2014. ↑ "Longplay-Chartverfolgung at Musicline" (გერმანულად). Musicline.de. Media Control. წაკითხვის თარიღი 29 January 2014. ↑ „Dutchcharts.nl – The Beatles – The U.S. Albums“ (ჰოლანდიურად). Hung Medien. წაკითხვის თარიღი 29 January 2014. ↑ "The Beatles – The U.S. Albums". Swisscharts.com. Hung Medien. წაკითხვის თარიღი 29 January 2014.
კანადელები

კანადელები (ინგლ. Canadians; ფრანგ. Canadiens) — კანადის თანამედროვე მოსახლეობა. შედგება ორი ერის (კანადელი ფრანგებისა და კანადელი ინგლისელებისაგან), რამდენიმე ეროვნული ჯგუფისა და ინდიელ-ესკიმოსური ეროვნული უმცირესობისაგან. რაოდენობა 35 158 300 ადამიანი. კანადელი ფრანგები შეადგენენ კანადის მთელი მოსახლეობის 22 %-ს. კანადელი ერის ბირთვს შეადგენენ ის პირველი ევროპელი მოსახლეები რომლებმაც XVII საუკუნის პირველ ნახევარში კანადაში დააარსეს კოლონია — ახალი საფრანგეთი. 1763 წელს დიდმა ბრიტანეთმა ახალი საფრანგეთი თავის კოლონიად აქცია. ბრიტანული კოლონიალიზმის წინააღმდეგ ბრძოლაში კანადელმა ფრანგებმა დაიცვეს თავისი მშობლიური ენა (ფრანგული), რომელიც 1968 წლიდან კანადის ორენოვანი სახელმწიფოს ერთ-ერთი ოფიციალური ენაა. მათ დღემდე აქვთ შემონახული თავისი ეროვნული კულტურა. კანადელ ფრანგთა უმრავლესობა კათოლიკეა. ბრიტანულ კოლონიად გადაქცევის შემდეგ კანადაში გაძლიერდა ემიგრანტთა გადმოსახლება დიდი ბრიტანეთიდან და მისი ამერიკული კოლონიებიდან, რის შედეგადაც გაბატონებული მდგომარეობა კანადელმა ინგლისელებმა დაიკავეს. XIX-XX საუკუნეების მიჯნაზე კანადელი ინგლისელები ერად ჩამოყალიბდა. აქვთ საკუთარი ეროვნული კულტურა. კანადელი ინგლისელების ეთნოგრაფიული კომპონენტები არიან ინგლისელები, შოტლანდიელები, ირლანდიელები, კონტინენტური ევროპული ქვეყნებიდან გადმოსახლებული და ადგილობრივი ასიმილირებული მოსახლეობა. კანადელ ინგლისელთა ენაა ინგლისური; მორწმუნეთა უმრავლესობა სხვადასხვა მიმართულების პროტესტანტია. კათოლიკობას უმთავრესად ირლანდიელები მისდევენ. 2 ძირითადი ერის გარდა კანადელთა შემადგენლობაში შედიან გერმანელები, უკრაინელები, ინდიელები, ებრაელები, პოლონელები, ნიდერლანდელები და სხვა. უმცირესობას განეკუთვნებიან ინდიელები და ესკიმოსები. შეგიძლიათ იხილოთ მედიაფაილები თემაზე „კანადელები“ ვიკისაწყობში. კანადა წლის წიგნი 2010 (ინგლისური) კანადა: მოსახლეობის ისტორია (ინგლისური) ქართული საბჭოთა ენციკლოპედია, ტ. 5, თბ., 1980. — გვ. 361. Ryerson S. В., Unequal union, [Toronto], 1968. ↑ კანადის საერთო მოსახლეობის შეფასება, 2013. კანადის სტატისტიკა. ციტირების თარიღი: 17 ნოემბერი 2013. ↑ 2.00 2.01 2.02 2.03 2.04 2.05 2.06 2.07 2.08 2.09 კანადელები საზღვარგარეთ. კანადის აზია-წყნარი ოკეანის ფონდი (2011). ციტირების თარიღი: 2013-09-23. იხილეთ აგრეთვე კანადის დიასპორა
დიკ-დიკი

ანტილოპა დიკ-დიკი (ლათ. Madoqua) — წყვილჩლიქოსან ძუძუმწოვართა გვარი ძროხისებრთა ოჯახისა. მოიცავს 4 სახეობას. მინიატიურულია. სხეულის სიგრძე 50-70 სმ, ხოლო წონა 3-დან 6 კგ-მდე აღწევს. გავრცელებულია ცენტრალური და აღმოსავლეთი აფრიკის სავანებსა და ნახევარუდაბნოებში. როგორც წესი, აქტიურია დილითა და საღამოს. დღისით იმალება ბუჩქების მჭიდრო რაყებში. ბალახის მძოველი ცხოველია, მონოგამიური. დედალი სქესობრივ სიმწიფეს აღწევს 6 თვისა, მამალი — 12 თვისა. შეწყვილების პერიოდი წელიწადში ორჯერ ხდება. აქვს კარგი მხედველობა, სისწრაფე 42 კმ საათში. ცოცხლობს 10 წლამდე. გიუნტერის დიკ-დიკი (Madoqua guentheri) ჩვეულებრივი დიკ-დიკი (Madoqua kirkii) სომალური დიკ-დიკი (Madoqua piacentinii) მთის დიკ-დიკი (Madoqua saltiana) დიკ-დიკი — სტატია ენციკლოპედია ბრიტანიკიდან (ინგლისური) დიკ-დიკი — ინფორმაცია (ინგლისური)
კატმაი

კატმაი (ინგლ. Katmai) — მოქმედი ვულკანი ჩრდილოეთ ამერიკაში, ალასკის ნახევარკუნძულზე, ალეუტის ქედის ჩრდილოეთ ნაწილში. სიმაღლე 2047 მ. აგებულია ანდეზიტებითა და დაციტებით. 1912 წლის 6 ივნისს მოხდა უძლიერესი ამოფრქვევა; კრატერის ადგილზე წარმოიშვა კალდერა ტბით, რომლის ზომებია 4,5×3 კმ. სიღრმე დაახლოებით 1200 მ. ამოფრქვევის შემდეგ კალდერაში მოხდა ბლანტი ლავის უმნიშვნელო ამოფრქვევა, რომელმაც შექმნა ვულკანური გუმბათი. 1956 წელს კვლავ ახლდა ძლიერი აფეთქებები. კატმაი სტრატოვულკანია. ამოფრქვევას წინ უსწრებს ვულკანური მიწისძვრა. კატმაის კალთების ქვედა ნაწილი შემოსილია ფიჭვის ტყით, ზედა ნაწილში მთის ტუნდრაა. ჩრდილოეთ კალთაზე მყინვარებია. შედის კატმაის ეროვნული პარკის შემადგენლობაში. ბინადრობს ალასკის მურა დათვი, გვხვდება ფრინველების 150 სახეობა. კატმაი — დიდი საბჭოთა ენციკლოპედია[მკვდარი ბმული] (რუსული) კატმაი — გეოგრაფიული ენციკლოპედია (რუსული) კატმაი — ინფორმაცია დაარქივებული 2014-08-26 საიტზე Wayback Machine. (ინგლისური)
კავკასიის ბიზნეს ჯგუფი

კავკასიის ბიზნეს ჯგუფი — 2014 წელს ჩამოყალიბებული რვა კომპანიისაგან შემდგარი ჰოლდინგური გაერთიანება. დაფუძნდა 2014 წელს ქართველი და ამერიკელი პარტნიორების მიერ. გაერთიანებაში შემავალი კომპანიები 2004-2013 წლებში დაარსდა და სხვადასხვა ბიზნეს სექტორში წარმატებით მუშაობს, როგორიც არის ავტომობილების იმპორტი, დაზიანებული ავტომობილების სრული აღდგენა, საპორტო და სატერმინალო მომსახურება, საავტომობილო საბაჟო ტერმინალების და საწყობების ოპერირება, რეგიონული და საერთაშორისო გადაზიდვები, ავტომობილების გაყიდვების ფასილიტაცია (როგორც შიდა ბაზარზე ასევე (რე)ექსპორტზე), ავტომობილების იმპორტის და აღდგენის საკრედიტო დაფინანსება, საინვესტიციო საბანკო საქმიანობა, ლოკალური და გლობალური საბროკერო მომსახურება ფასიანი ქაღალდების ბაზრებზე, აქტივების მართვა, კონსულტაციები ფინანსური/კაპიტალის ბაზრის პროდუქტების, ფინანსური რისკების მართვა, იურიდიული მომსახურება ბიზნეს და სამოქალაქო სამართალში, უძრავი ქონების მართვა. კავკასიის ბიზნეს ჯგუფის სამთვალყურეო საბჭოს შემადგენლობა: ლევან სურგულაძე (თავმჯდომარე), გიორგი გულაშვილი, გიორგი სურგულაძე. გაერთიანების დირექტორთა საბჭოში შედიან: გიორგი სურგულაძე (თავმჯდომარე), გიორგი სუპატაშვილი. კავკასიის ავტოიმპორტი კავკასიის ავტოსერვისი კავკასუს აუტო ექსჩეინჯ კავკასიის საექსპედიტორო კომპანია კაუკასუს კრედიტი კაუკასუს ფაინენშიალ სერვისი CFS Legal გულედანი და პარტნიორები კაუკასუს რეალ ესთეით ოფიციალური საიტი დაარქივებული 2014-05-17 საიტზე Wayback Machine.
ჰარისონი (აუტაგამის ოლქი)

ჰარისონი (ინგლ. Harrison) — სოფელი აშშ-ში, უისკონსინის შტატში. შედის აუტაგამის ოლქის შემადგენლობაში. 2010 წლის აღწერის მონაცემებით, სოფლის მოსახლეობა 7 373 ადამიანს შეადგენდა. ფართობი 12 კმ². ოფიციალური საიტი
ჰორტონვილი (უისკონსინი)

ჰორტონვილი (ინგლ. Hortonville) — სოფელი აშშ-ში, უისკონსინის შტატში. შედის აუტაგამის ოლქის შემადგენლობაში. 2010 წლის აღწერის მონაცემებით, სოფლის მოსახლეობა 2 711 ადამიანს შეადგენდა, სიმჭიდროვე 301.7 კაცი/კმ². ფართობი 9,19 კმ². აშშ-ის ბიუროს აღწერის მონაცემებით, სოფლის ფართობი შეადგენს 9,19 კმ²-ს. აქედან, 8,99 კმ² ხმელეთს, ხოლო 0,21 კმ² წყალს უჭირავს. ოფიციალური საიტი ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
ჰაუარდი (აუტაგამის ოლქი)

ჰაუარდი (ინგლ. Howard) — სოფელი აშშ-ში, უისკონსინის შტატში. შედის აუტაგამის ოლქის შემადგენლობაში. 2010 წლის აღწერის მონაცემებით, სოფლის მოსახლეობა 17 339 ადამიანს შეადგენდა, სიმჭიდროვე 371.2 კაცი/კმ². ფართობი 59,78 კმ². აშშ-ის ბიუროს აღწერის მონაცემებით, სოფლის ფართობი შეადგენს 59,78 კმ²-ს. აქედან, 46,88 კმ² ხმელეთს, ხოლო 12,90 კმ² წყალს უჭირავს. ოფიციალური საიტი ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
კიმბერლი (აუტაგამის ოლქი)

კიმბერლი (ინგლ. Kimberly) — სოფელი აშშ-ში, უისკონსინის შტატში. შედის აუტაგამის ოლქის შემადგენლობაში. 2010 წლის აღწერის მონაცემებით, სოფლის მოსახლეობა 6 468 ადამიანს შეადგენდა, სიმჭიდროვე 1,105.0 კაცი/კმ². ფართობი 6,27 კმ². აშშ-ის ბიუროს აღწერის მონაცემებით, სოფლის ფართობი შეადგენს 6,27 კმ²-ს. აქედან, 5,85 კმ² ხმელეთს, ხოლო 0,41 კმ² წყალს უჭირავს. ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
ლიტლ-შუტი (უისკონსინი)

ლიტლ-შუტი (ინგლ. Little Chute) — სოფელი აშშ-ში, უისკონსინის შტატში. შედის აუტაგამის ოლქის შემადგენლობაში. 2010 წლის აღწერის მონაცემებით, სოფლის მოსახლეობა 10 449 ადამიანს შეადგენდა, სიმჭიდროვე 781.9 კაცი/კმ². ფართობი 14,30 კმ². აშშ-ის ბიუროს აღწერის მონაცემებით, სოფლის ფართობი შეადგენს 14,30 კმ²-ს. აქედან, 13,36 კმ² ხმელეთს, ხოლო 0,93 კმ² წყალს უჭირავს. ოფიციალური საიტი ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
შიოქტონი

შიოქტონი (ინგლ. Shiocton) — სოფელი აშშ-ში, უისკონსინის შტატში. შედის აუტაგამის ოლქის შემადგენლობაში. 2010 წლის აღწერის მონაცემებით, სოფლის მოსახლეობა 921 ადამიანს შეადგენდა, სიმჭიდროვე 228.0 კაცი/კმ². ფართობი 4,30 კმ². აშშ-ის ბიუროს აღწერის მონაცემებით, სოფლის ფართობი შეადგენს 4,30 კმ²-ს. აქედან, 4,04 კმ² ხმელეთს, ხოლო 0,26 კმ² წყალს უჭირავს. ოფიციალური საიტი ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
რაიტსტაუნი (აუტაგამის ოლქი)

რაიტსტაუნი (ინგლ. Wrightstown) — სოფელი აშშ-ში, უისკონსინის შტატში. შედის აუტაგამის ოლქის შემადგენლობაში. 2010 წლის აღწერის მონაცემებით, სოფლის მოსახლეობა 2 827 ადამიანს შეადგენდა, სიმჭიდროვე 266.9 კაცი/კმ². ფართობი 11,14 კმ². აშშ-ის ბიუროს აღწერის მონაცემებით, სოფლის ფართობი შეადგენს 11,14 კმ²-ს. აქედან, 10,59 კმ² ხმელეთს, ხოლო 0,54 კმ² წყალს უჭირავს. ოფიციალური საიტი ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
სომხები

სომხები (სომხ. հայեր) — ხალხი სომხეთის მთიანეთიდან, სომხეთის ძირითადი მოსახლენი (3,02 მლნ). ცხოვრობენ აგრეთვე რუსეთის ფედერაციაში (1,2 მლნ.), აშშ-ში (483 ათ.), საფრანგეთში (250 ათ.), ლიბანში (232 ათ.), საქართველოში (168 ათ.), სირიაში (150 ათ.), აზერბაიჯანში (მთიან ყარაბაღში) (145 ათ.), ირანში (120 ათ.), თურქეთში (90 ათ.). მთავარი სტატია: სომხები საქართველოში. 2014 წლის საყოველთაო აღწერის თანახმად სომხები საქართველოში საქართველოს მთლიანი მოსახლეობის (3 713 804) დაახლოებით 4,5 %-ს, ანუ 168 102 ადამიანს შეადგენდნენ. სხვადასხვა ოდენობით ცხოვრობენ ქვეყნის ქალაქებსა და რეგიონებში, განსაკუთრებით მრავლად არიან თბილისში, სამცხე-ჯავახეთში, ქვემო ქართლში, აჭარისა და აფხაზეთის ავტონომიურ რესპუბლიკებში. სომხეთის (სომეხი ხალხის) ისტორიის პროგრამა : ისტორიისა და აღმოსავლეთმცოდნეობის ფაკულტეტების სტუდენტთათვის / [რედ.: ლ. მელიქსეთ-ბეგი] ; სსრკ უმაღლ. განათლ. სამ., თსუ - თბ. : [თბილ. უნ-ტის გამ-ბა], 1954. «Мы хотим жить сейчас» - Почему армяне не верят в будущее своей страны и уезжают из нее // WIKILEAKS დაარქივებული 2011-02-19 საიტზე Wayback Machine. ↑ Statistical Service of Armenia. Armstat. ციტირების თარიღი: 20 February 2014. ↑ National makeup of the population of the Russian Federation (Национальный состав населения Российской Федерации) ru. სახელმწიფო სტატისტიკის ფედერალური სამსახური. დაარქივებულია ორიგინალიდან — 23 დეკემბერი 2021. ციტირების თარიღი: 5 January 2013. ↑ Robert A. Saunders, Vlad Struko (2010). Historical dictionary of the Russian Federation. Lanham, Maryland: Scarecrow Press, გვ. 50. ISBN 978-0-8108-5475-8.  ↑ Total ancestry categories tallied for people with one or more ancestry categories reported 2011 American Community Survey 1-Year Estimates. United States Census Bureau. ციტირების თარიღი: 22 December 2012. ↑ *Barack Obama on the Importance of US-Armenia Relations. ამერიკის სომხური ეროვნული კომიტეტი (19 January 2008). დაარქივებულია ორიგინალიდან — 6 იანვარი 2013. ციტირების თარიღი: 24 July 2012. „Kim Kardashian Urges Support for Telethon“. The Armenian Weekly. 20 May 2012. ციტირების თარიღი: 24 July 2012. Milliken, Mary (12 October 2007). „Armenian-American clout buys genocide breakthrough“. Reuters. დაარქივებულია ორიგინალიდან — 18 ოქტომბერი 2015. ციტირების თარიღი: 5 December 2012. ↑ Thon, Caroline (2012). Armenians in Hamburg: an ethnographic exploration into the relationship between diaspora and success. Berlin: LIT Verlag Münster, გვ. 25. ISBN 978-3-643-90226-9.  ↑ Taylor, Tony (2008). Denial: history betrayed. Carlton, Victoria: Melbourne University Pub., გვ. 4. ISBN 978-0-522-85482-4.  ↑ Vardanyan, Tamara. (21 June 2007) Իրանահայ համայնք. ճամպրուկային տրամադրություններ hy. ნორავანკის ფონდი. ციტირების თარიღი: 5 January 2013. ↑ მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019.
გაგაუზური ენა

გაგაუზური ენა (gagauz dili, gagauzça) — გაგაუზების ენა; განეკუთვნება თურქულ ენათა ოღუზურ (სამხრეთ-დასავლეთ) ჯგუფს ანატოლიურ თურქულ, აზერბაიჯანულ და თურქმენულთან ერთად. გავრცელებულია უმთავრესად მოლდოვასა და უკრაინაში, უმნიშვნელოდ ყაზახეთსა და უზბეკეთში. გაგაუზურ ენაზე ლაპარაკობს 170,000 ადამიანი. გაგაუზურმა ენამ განიცადა მეზობელი ენების — ბულგარული, უკრაინული, რუსული, მოლდავური და რუმინული ენების ძლიერი გავლენა. გაგაუზური ენის ფონეტიური სისტემა გამოირჩევა ხმოვანთა სიუხვით: დასტურდება 20 ხმოვანი ფონემა. ძლიერია როგორც ხმოვანთა, ისე თანხმოვანთა ჰარმონია. წინადადებაში სიტყვათა რიგი თავისუფალია. გაგაუზურ ენაში გამოიყოფა 2 ძირითადი დიალექტი: ჩადირლუნგურ-კომრატული (ცენტრალური) და ვულკანეშტური (სამხრული). დამწერლობა შემოიღეს 1957 წელს, ეფუძნება რუსულ გრაფიკას. სალიტერატურო ენის საფუძველია ცენტრალური დიალექტი. 2012 წელს იუნესკომ გაგაუზური ენა გამოაცხადა გაქრობად ენად. ჯიქია ს., ქართული საბჭოთა ენციკლოპედია, ტ. 2, თბ., 1977. — გვ. 610-611. Дмитриев Н. К., Строй тюркских языков, М., 1962, с. 202-84; Покровская Л. А., Грамматика гагаузского языка. Фонетика и морфология, М., 1964; Zajączkowski Wł., Język i folklor gagauzów z Bulgarii, Kraków, 1966.
ევროვიზიის სიმღერის კონკურსი 2013

ევროვიზიის სიმღერის კონკურსი 2013 — ევროვიზიის სიმღერის 58-ე კონკურსი, რომელიც გაიმართა მალმეში (შვედეთი). შვედეთმა კონკურსის მასპინძლობის უფლება მოიპოვა 2012 წლის კონკურსში ლორინის სიმღერის „Euphoria“ გამარჯვების შედეგად. შვედეთმა მეხუთედ უმასპინძლა ევროვიზიის სიმღერის კონკურსს. კონკურსის გამარჯვებული გახდა დანიის წარმომადგენელი, მომღერალი ემილი დე ფორესტი სიმღერით „Only Teardrops“, რომელმაც 281 ქულა დააგროვა. 2013 წელს მეორედ მოხდა, რომ დანიამ შვედეთის მიწაზე მოიგო ევროვიზიის სიმღერის კონკურსი. პირველად ეს ფაქტი 2000 წელს დაფიქსირდა. 1985 წლის შემდეგ პირველად მოხდა, რომ ყოფილი იუგოსლავიის არცერთი ქვეყანა არ მონაწილეობდა კონკურსის ფინალში. ოფიციალური საიტი (ინგლისური)
გაგაუზები

გაგაუზები (გაგ. Gagauzlar) — მოლდოვასა და უკრაინაში მცხოვრები ხალხი, საერთო რაოდენობა — 240,000 ადამიანი. გაგაუზების ძირითადი ნაწილი ცხოვრობს მოლდოვაში. ლაპარაკობენ გაგაუზურ ენაზე. მორწმუნე გაგაუზები მართლმადიდებლები არიან. მკვლევართა ნაწილს გაგაუზები მიაჩნია გათურქებულ ბულგარელებად, რომლებმაც შეინარჩუნეს ქრისტიანობა, უმრავლესობას კი — შუა საუკუნეების თურქების (კერძოდ, უზებისა და თორქების) შთამომავლებად, რომლებმაც შეითვისეს სლავური (ბულგარული) კულტურული ელემენტები. მისდევენ მიწათმოქმედებას, მესაქონლეობას, დასაქმებული არიან მრეწველობაში. გაგაუზების თანამედროვე მატერიალური და სულიერი კულტურა ახლოა მეზობელი მოსახლეობის კულტურასთან. ქართული საბჭოთა ენციკლოპედია, ტ. 2, თბ., 1977. — გვ. 610.
გაგაუზური ვიკიპედია

გაგაუზური ვიკიპედია (გაგ. Gagauz Wikipedia) — ვიკიპედიის განყოფილება გაგაუზურ ენაზე. გაეშვა 2010 წლის 13 ნოემბერს. 2014 წლის მარტის მდგომარეობით მოიცავს დაახლოებით 2,5 ათას სტატიას. გაგაუზურ ენაზე არსებული ტესტური პროექტი გაჩნდა ჯერ კიდევ 2007 წლის მარტში, ინკუბატორში. გაგაუზურ ვიკიპედიას ადმინისტრატორები არ ჰყავს. გაგაუზური ვიკიპედია (გაგაუზური) გაგაუზური ვიკიპედიის მობილური ვერსია (გაგაუზური) ვიკიპედია შეიცავს განყოფილებას გაგაუზურ ენაზე Gagauz Wikipedia
ჰიმნი

ჰიმნი (ძვ. ბერძნ. ὕμνος) — საზეიმო სიმღერა, რომელიც აქებს და ადიდებს ვინმეს ან რაიმეს (თავდაპირველად ღვთაებას). სიმღერა, რომელიც დროშასა და გერბთან ერთად წარმოადგენს ეროვნული სიმბოლოების ერთ-ერთ სახეს. რელიგიური ჰიმნის გამოყენება სამხედრო სიმღერად ქმნის ე.წ. „ეროვნულ ჰიმნს“ — არარელიგიური შემცველობის მქონე საზეიმო სიმღერას, რომელსაც ასრულებენ ოფიციალური შემთხვევების დროს. ამ ტიპის სიმღერები, როგორც წესი, წარმოაჩენენ ეროვნულ („Die Wacht am Rhein“, „Deutschland, Deutschland über alles“, „Rule Britannia“) და რევოლუციურ („მარსელიეზა“) ხასიათს, ხოლო სხვები — არიან ე.წ. „სამეფო კარის“ პოეზიის პროდუქტები („God save the King“). სახელმწიფო ჰიმნი საქართველოს ჰიმნი მსოფლიოს ყველა ჰიმნი დაარქივებული 2014-04-01 საიტზე Wayback Machine. ეროვნული ჰიმნები Н. Ж. М. Д.: მუსიკალური განყოფილება — სსრკ-ის რეპუბლიკების ყველა ჰიმნი Real Audio ფორმატში მსოფლიოს ქვეყნების ჰიმნების აშშ-ის სამხედრო-საზღვაო ფლოტის ორკესტრის შესრულებით
მეი ჯემისონი

მეი ჯემისონი (ინგლ. Mae Jemison; დ. 17 ოქტომბერი, 1956) — ამერიკელი ასტრონავტი და ფიზიკოსი. მიიღო სამედიცინო განათლება, მუშაობდა მშვიდობის კორპუსში 1985-87 წლებში. ის გახდა პირველი აფრო-ამერიკელი ქალი, რომელმაც იმოგზაურა კოსმოსში. ეს მოხდა 1992 წლის 12 სექტემბერს. ვიკისაწყობში არის გვერდი თემაზე: მეი ჯემისონი Biography at NASA მეი ჯემისონი კინოფილმების ინტერნეტ-მონაცემთა ბაზაში მეი ჯემისონი ბიბლიოთეკის WorldCat კატალოგში
ისიძუტი

ისიძუტი (იაპონ. 石鎚山) — მთა იაპონიაში, სიკოკუს ქედზე, კუნძულ სიკოკუს უმაღლესი წერტილი. სიმაღლე 1982 მ. მდებარეობს ჰაკუსანის მთიდან დასავლეთით. ისიძუტი ცნობილია როგორც „სიკოკუს სახურავი“. მწვერვალი ციცაბოა, კლდოვანი. მოგვაგონებს „ქვის ჩაქუჩს“. ისიძუტი ამ რეგიონში მნიშვნელოვან საკულტო ობიექტს წარმოადგენს. ძველი ვულკანის რელიქტია. ისიძუტი — ინფორმაცია (ინგლისური)
ჰაკუსანი

ჰაკუსანი — პოტენციურად აქტიური სტრატოვულკანი იაპონიაში, კუნძულ ჰონსიუს ცენტრალურ ნაწილში. სიმაღლე 2702 მ. ფარისებრია, აქვს 3 შვერილი, რომლებზედაც ამოფრქვევისას ანდეზიტური ლავა იღვრება. ფუძიამასთან და ტატესთან ერთად მიჩნეულია იაპონიის წმინდა მთად. მოქცეულია ჰაკუსანის ეროვნული პარკის ტერიტორიაზე. Hakusan: Global Volcanism Program - Smithsonian Institution ჰაკუსანი — ინფორმაცია დაარქივებული 2013-12-25 საიტზე Wayback Machine. (ინგლისური)
იაპონიის არქიპელაგი

იაპონიის არქიპელაგი — კუნძულთა ჯგუფი წყნარი ოკეანის დასავლეთ ნაწილში. მოქცეულია ევრაზიის ფილის აღმოსავლეთ კიდეზე. ფართო გაგებით იაპონიის არქიპელაგი შედგება 5 დიდი კუნძულისაგან: კიუსიუ, სიკოკუ, ჰონსიუ, ჰოკაიდო და სახალინი, აგრეთვე მოიცავს რამდენიმე კუნძულთა ჯგუფს. ზოგჯერ, თუმცა იშვიათად, არქიპელაგს აკუთვნებენ კუნძულ ტაივანს. ვიწრო გაგებით, იაპონიის არქიპელაგი — თანამედროვე იაპონიის ძირითადი ტერიტორიაა. არქიპელაგში არის 6852 კუნძული, რომელთაგან 430 დასახლებულია. ↑ "Islands in Abundance", Look Japan Volume 43, Issues 493–504, p. 37.
ოსკარის 42-ე დაჯილდოება

ოსკარის 42-ე დაჯილდოების ცერემონია — საუკეთესო ფილმებისა და კინოხელოვანების რიგით 43-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1970 წლის 7 აპრილს ლოს-ანჯელესში, კალიფორნია და მასში მონაწილეობა მიიღეს 1969 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC. სქელი შრიფტით მითითებულია გამარჯვებულები. ↑ The Official Acadademy Awards® Database ↑ The 42nd Academy Awards (1970) Nominees and Winners. oscars.org. დაარქივებულია ორიგინალიდან — 2014-10-06. ციტირების თარიღი: 2011-01-11.
მავრები

მავრები — მავრიტანიული წარმოშობის ტომები რომლებიც ცხოვრობდნენ აფრიკის ჩრდილო დასავლეთ ნაწილში დღევანდელი მაროკოს ტერიტორიაზე. VI საუკუნეში მავრთა მიწების ნაწილი ბიზანტიის იმპერიის შემადგენლობაში შევიდა, ძირითადად გიბრალტარის სრუტის სანაპირო ზოლი. 697 წელს ჩრდილოეთ აფრიკის არაბთა დაპყრობის შემდეგ მავრებმა ისლამი მიიღეს. მავრთა მიწები არაბთა სახალიფოს შემადგენლობაში შევიდა. 711-718 წლებში მავრებმა დაიპყრეს დასუსტებული ვესტგუთების სამეფო დღევანდელი ესპანეთის ტერიტორიაზე. მავრების წინსვლას ევროპაში ხელი შეუშალა 732 წელს პუატიეს ბრძოლაში დამარცხებამ. 756 წელს მავრებმა ძლიერი სამეფო ალ-ანდალუსია ანუ კორდოვას სახალიფო შექმნეს. VIII-IX საუკუნეეში მავრებს ყველაზე დიდ წინააღმდეგობას კარლოს დიდის კაროლინგური ფრანკთა სახელმწიფო უწევდა. მთიანი ქრისტიანული სამეფოების 450-წლიანი ბრძოლის რეკონკისტას შედეგად მავრებმა დაკარგეს ყველა სამფლობელო ესპანეთში. მავრებმა შეინარჩუნეს თავიანთი სამფლობელოები მაროკოში. მავრები დღევანდელი მავრიტანიისა და მაროკოს მოსახლეობის ნაწილს შეადგენენ. ალ-ანდალუსია ალჰამბრა ალმოჰადები ალმორავიდები იბნ რუშდი Jan R. Carew. Rape of Paradise: Columbus and the birth of racism in America. Brooklyn, NY: A&B Books, c. 1994. David Brion Davis, "Slavery: White, Black, Muslim, Christian." New York Review of Books, vol. 48, #11 July 5, 2001. Do not have exact pages. Herodotus, The Histories Shomark O. Y. Keita, "Genetic Haplotypes in North Africa" ვიკისაწყობში არის გვერდი თემაზე: მავრები "The Moors" by Ross Brann, published on New York University website. Secret Seal: On the image of the Blackamoor in European Heraldry. Encyclopedia - Britannica Online Encyclopedia (2006) Moors
ყირიმის სამხრეთი ნაპირი

ყირიმის სამხრეთი ნაპირი (უკრ. Південне узбережжя Криму) — ყირიმის ნახევარკუნძულის შავიზღვისპირა სანაპიროს ნაწილი. აიის კონცხიდან ყარადაღის მასივამდე. სიგრძე დაახლოებით 150 კმ, სიგანე 2-8 კმ. ზედაპირი ბორცვიანია; აგებულია თიხაფიქლებითა და კირქვებით. ჩრდილოეთიდან შემოსაზღვრულია იაილის საფეხურით, რომელიც აიის კონცხიდან ალუშტამდე ციცაბოდ ეშვება ზღვისაკენ; სწორედ ეს მონაკვეთი წარმოადგენს საკუთრივ ყირიმის სამხრეთ ნაპირს. გურზუფთან მდებარეობს ლაკოლითი აიუ-დაღი (დათვი-მთა), პლანიორსკოესთან ახლოს — ძველი ვულკანური მასივი ყარადაღი. ყირიმის სამხრეთი ნაპირი ყირიმის ნახევარკუნძულის ყველაზე თბილი ნაწილია. ჰავა ხმელთაშუა ზღვის ტიპისაა. ზაფხული თბილი და მშრალი იცის, ივლისის და აგვისტოს საშუალო ტემპერატურა დაახლოებით 24 °C. ზამთარი რბილია, იანვრის საშუალო ტემპერატურა დაახლოებით 4 °C, ნალექები 600 მმ წელიწადში. ხარობს მუხისა და ღვიის ტყეები, მარადმწვანე და ფოთოლმცვივანი ბუჩქნარის ქვეტყე. იაილის კალთები შემოსილია წიფლის, მუხისა და ყირიმის ფიჭვის ტყეებით. ბაღებსა და პარკებში წყავი, მაგნოლიები და სხვა მცენარეებია. ყირიმის სამხრეთი ნაპირი მნიშვნელოვანი საკურორტო რაიონია. ყირიმის სამხრეთი ნაპირი — სტატია დიდი რუსული ენციკლოპედიიდან (რუსული) Петров Б., Новиков Н., От Алушты до Байдар. Путеводитель, Симферополь, 1969; Речмедин И. О., Солнечный Крым. Физико-географический очерк, К., 1976; Сосновский В. К., Здравницы Крыма, Симферополь, 1977. ↑ 1.0 1.1 ქართული საბჭოთა ენციკლოპედია, ტ. 10, თბ., 1986. — გვ. 653.